Aber scho am nägsta Morga sind dia Sorga verfloga gsi und i han mi wider total drüber gfreut, dassi dia Erfahrig macha törf und im schöna Spania (mit 33° und viel Sunna) sii törf! Übers Wuchaend hani mier denn as paar Wohniga agluagt….Weiss gar nid wo afanga verzella…Also uf dass dr Standart relativ tüüf isch hani mi ja scho igstellt kha. Aber eba dia ganz Sach mit da Kakerlaka, da abbruchriifa Badzimmer, ect. isch ja denn scho no idrücklich gsi. Unglaublich für da glich Priis kriagsch da  halt eifach super Wohniga oder eba uh huara Löcher…kei Ahnig anhand was dia da dr Priis füra Wohnig berechnend???? Schlussundendlich hani jezt aber es Zimmer gfunda im na super Quartier ziemlich zentral und mit 2 Argentinierinna (wo leider scho i 2 Wucha uszüchend). Hüt hani au dr Vertrag unterschrieba und bin grad izoga. Unglaublich in Spania isch das üblich so. Wenn as Zimmer suachsch- meistens stönds scho frei und du chasch direkt izücha (alles in allem nid mal en Wucha für zum es Zimmer kriaga). Scho an  Unterschied zu Züri…. Hüt hani au no zum ersta mal Spanischkurs kha - Intensiv natürlich (was für Spanier 3,5h pro Tag in lockerer Atmosphära sind - also grad rächt zum Afanga   ). Dä Kurs isch würkli super. Dr Lehrer isch so öpa 30i und uh witzig und dr Kurs isch a Mischig zwüscha Spanischkurs und ma Kennalernprogramm für d'Region Murcia. Also genau wases brucht i da ersta Täg…